డేవిడ్ కాపర్‌ఫీల్డ్ (నవల)
డేవిడ్ కాపర్‌ఫీల్డ్" లేదా ది పర్సనల్ హిస్టరీ, అడ్వెంచర్స్, ఎక్స్‌పీరియన్స్ అండ్ అబ్జర్వేషన్ ఆఫ్ డేవిడ్ కాపర్‌ఫీల్డ్ ది యంగర్ ఆఫ్ బ్లండెర్‌స్టోన్ రూకెరీ (దీనిని ఎలాంటి పరిస్థితుల్లోనూ ప్రచురించకూడదని భావించాడు)" అనేది 1850లో మొట్టమొదటిసారిగా ఒక నవల వలె ప్రచురించబడిన చార్లెస్ డికెన్స్ రాసిన ఒక నవల. అతని రచనల్లో ఎక్కువ రచనలు వలె, ఇది నిజానికి ఒక సంవత్సరం ముందు ధారావాహికంగా ప్రారంభమైంది. నవలలో పలు అంశాలు డికెన్స్ యొక్క నిజ జీవితంలోని సంఘటనలు ఆధారంగా ఉంటాయి మరియు ఇది అతని నవలలు అన్నింటిలోనూ అధిక శాతం ఆత్మకథగా చెప్పవచ్చు. 1867 చార్లెస్ డికెన్స్ ఎడిషన్‌లోని ముందుమాటలో, అతను ఇలా రాశాడు, "... పలువురు వాత్సల్యంతో కూడిన తల్లిదండ్రులు వలె, నా హృదయాన్ని నాకు ఇష్టమైన బాలుడు ఆక్రమించాడు. మరియు అతని పేరు డేవిడ్ కాపర్‌ఫీల్డ్."
అడవి పిలిచింది
అడవి పిలిచింది పుస్తకం జాక్ లండన్ రచించిన ప్రఖ్యాత ఆంగ్లనవల కాల్ ఆఫ్ ది వైల్డ్‌కి తెలుగు అనువాదం. ఈ పుస్తకాన్ని ఎ.గాంధీ సంక్షిప్తీకరించి అనువదించారు.
ప్రఖ్యాత అమెరికన్ రచయిత జాక్ లండన్ 1903లో కాల్ ఆఫ్ ది వైల్డ్ నవలను రచించారు. ఈ నవలను అమెరికా సంయుక్త రాష్ట్రాల చరిత్రలో ప్రముఖ స్థానం పొందిన గోల్డ్ రష్(బంగారపు వేట/నిధి వేట) నేపథ్యంగా స్వీకరించి రాశారు. 1897లో కాలిఫోర్నియాకు చెందిన జాక్ లండన్ అమెరికా సంయుక్త రాష్ట్రాలను దేశమంతా తిరుగుతూ కష్టపడి పలు వృత్తులు, పనులు చేస్తూండే హోబోగా జీవితాన్ని గడిపారు. అనంతరం కాలిఫోర్నియాకు తిరిగివచ్చి తన 14ఏట విడిచిపెట్టిన ఉన్నత పాఠశాల విద్య పూర్తిచేసుకున్నారు. బెర్కెలీలోని కాలిఫోర్నియా విశ్వవిద్యాలయంలో ఒక సంవత్సరం పాటు కళాశాల విద్య చదివారు. ఆపైన చివరి గొప్ప గోల్డ్ రష్గా పేరొందిన క్లొండికె గోల్డ్ రష్‌లో పాల్గొన్నారు. ఎందరో సాహసికులు బంగారంపై వ్యామోహంతో బంగారాన్ని సంపాదించుకునేందుకు ప్రాణాలకు తెగించి అలస్కా మంచు కొండల్లో చేసిన ప్రయత్నాలను గోల్డ్ రష్ అని పేర్కొంటారు. 1898లో జాక్ లండన్ ఆ గోల్డ్ రష్‌కు శిఖరాయమాన సమయమని చెప్పదగ్గ కాలంలో అక్కడ గడిపారు. ఆపైన తన చిగుళ్ళు చలి మూలంగా చిట్లి, వాచి ఆరోగ్యం దెబ్బతింటూండడం గమనించిన జాక్ లండన్ కాలిఫోర్నియా తిరిగి ప్రయాణమయ్యాడు. తిరుగు ప్రయాణంలో యాకూన్ నదిపైన రాఫ్టింగ్ చేస్తూ తన జట్టుతో మానవ నాగరికత చొరని ఎన్నో అటవీ ప్రాంతాలను సందర్శించారు. అలస్కాలో ఉన్న సమయంలోనే ఆయనకు కాల్ ఆఫ్ ద వైల్డ్ నవల వస్తువు దొరికింది. గోల్డ్ రష్‌లో లండన్ తిరుగాడిన ప్రాంతాలు, చూసిన వ్యక్తులు, పరిశీలించిన ప్రవృత్తులూ ఆ నవలలో ప్రతిబింబించాయి.
బహుళ ప్రజాదరణ పొందిన కాల్ ఆఫ్ ద వైల్డ్ నవలను తెలుగులోకి ప్రకృతి పిలుపు పేరిట ప్రముఖ రచయిత కొడవటిగంటి కుటుంబరావు అనువదించారు. 160 పేజీలతో, రూ.1.75 వెల కలిగిన ప్రకృతి పిలుపు నవలను దేశి కవితా మండలి ప్రచురించింది. 2003లో ఎ.గాంధి సంక్షిప్తపరిచి అనువదించగా అడవి పిలిచింది పేరిట పీకాక్ క్లాసిక్స్ సంస్థ ప్రచురించింది. ఈ సంక్షిప్త ప్రచురణలో మొత్తం 78 పేజీలు ఉండగా, రూ.30 వెల నిర్ణయించారు.